# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 9/2015

# zo zasadnutia Kolégia rektora STU zo dňa 07. 10. 2015

**PRÍTOMNÍ: podľa prezenčnej listiny**

**PROGRAM:**

1. Odovzdávanie dekrétu hosťujúceho profesora Ing. arch. Andrejovi Alexymu z FA STU   
   (R. Redhammer)
2. Návrh na ocenenie významných publikačných aktivít (S. Biskupič)
3. Vedec roka STU 2015 - Vyhlásenie súťaže (S. Biskupič)
4. Návrh na udelenie Plakety STU pri príležitosti životného jubilea prof. Ing. Ľubora Fišeru, DrSc. (S. Biskupič)
5. Dodatok č. 4 k Organizačnému poriadku STU (D. Faktor)
6. Organizačný poriadok Vydavateľstva STU (D. Faktor)
7. Rôzne

**PREDLOŽENÉ MATERIÁLY:**

1. Návrh na ocenenie významných publikačných aktivít
2. Vedec roka STU 2015 - Vyhlásenie súťaže
3. Návrh na udelenie Plakety STU pri príležitosti životného jubilea prof. Ing. Ľubora Fišeru, DrSc.
4. Návrh dodatku č. 4 k Organizačnému poriadku STU
5. Organizačný poriadok Vydavateľstva STU

V úvode zasadnutia rektor odovzdal dekrét hosťujúcemu profesorovi Ing. arch. Andrejovi Alexymu.

**K BODU 1: Návrh na ocenenie významných publikačných aktivít**

Materiál prezentoval prorektor Biskupič.

Z diskusie:

Dekani sa vo všeobecnosti zhodli na názore, že plne podporujú túto myšlienku.

Dekan Unčík upozornil, že existujú aj iné významné oblasti, v ktorých sa publikuje. V tejto

súvislosti ho rektor požiadal o dodanie návrhu, ktorý bude možné zaradiť do zoznamu.

Rektor informoval prítomných aj o myšlienke „spoločných výskumných tém“. Spoločné

publikácie predstavujú spôsob ako vyvážiť publikovanosť v renomovaných časopisoch.

S touto myšlienkou ho oslovila podpredsedníčka SAV, RNDr. Majková.

SAV taktiež oslovila STU s možnosťou účasti na projekte SASPRO, kde by malo participovať aj

MŠVVaŠ SR. Ide o finančné prostriedky pre postdoktorandov. V prípade, že projekt bude

úspešný, rektor posunie informáciu na fakulty.

**UZNESENIE: 9.1/2015-KR**

Kolégium rektora STU schvaľuje návrh na ocenenie významných publikačných aktivít

s pripomienkami.

**K BODU 2: Vedec roka STU 2015 - Vyhlásenie súťaže**

Materiál prezentoval prorektor Biskupič.

**UZNESENIE: 9.2/2015-KR**

Kolégium rektora STU berie na vedomie harmonogram súťaže Vedec roka STU 2015.

**K BODU 3: Návrh na udelenie Plakety STU pri príležitosti životného jubilea prof. Ing. Ľubora Fišeru, DrSc.**

Návrh predložil pror. Biskupič pri príležitosti jeho životného jubilea.

**UZNESENIE: 9.3/2015-KR**

Kolégium rektora STU súhlasí s udelením Plakety STU prof. Ing. Ľuborovi Fišerovi, DrSc. za

mimoriadny prínos pre rozvoj STU.

**K BODU 4: Návrh dodatku č. 4 k Organizačnému poriadku STU**

Materiál prezentoval kvestor. Prizvaný: Mgr. Michalička.

Ide o aktualizáciu vnútorného predpisu s ohľadom na vykonané a budúce zmeny výkonu činností dotknutých súčastí STU (Nakladateľstvo STU, Know-how centrum STU, CVT STU), ako aj o určenie podrobností o právomociach dekanov STU.

V rámci diskusie dal dekan Hučko do pozornosti otázku správy majetku a jej centralizácie. V tejto súvislosti rektor požiadal kvestora pripraviť návrh, čo by takýto krok obnášal.

**UZNESENIE: 9.4/2015-KR**

Kolégium rektora STU prerokovalo návrh dodatku č. 4 k Organizačnému poriadku STU s

pripomienkami. Po zapracovaní pripomienok dokument odporúča predložiť na schválenie

Akademickému senátu STU.

**ÚLOHA: 9.1/2015-KR**

Kolégium rektora STU ukladá vypracovať rámcovú analýzu správy majetku a pripraviť návrh, resp. zosumarizovať možnosti na jej prípadnú centralizáciu.

Z: D. Faktor

T: 4.11.2015

**K BODU 5: Organizačný poriadok Vydavateľstva STU**

Materiál prezentoval kvestor. Prizvaný: Ing. Zsigo.

Dokument bol predložený z dôvodu potreby upraviť organizačné, riadiace a ostatné vzťahy k univerzitnému pracovisku STU, ktoré bolo po zrušení polygrafickej činnosti premenované z Nakladateľstva STU na Vydavateľstvo STU. Organizačný poriadok Vydavateľstva STU sa vydáva ako nová vnútorná organizačná a riadiaca norma STU, t. j. nie ako zmena a doplnenie v súčasnosti platného organizačného poriadku.

Z diskusie:

V rámci diskusie zaznela aj otázka spolufinancovania fakúlt.

Diskusia sa viedla aj k spôsobu tvorby, schvaľovania a možnosti úprav edičného plánu, ako aj

k otázke prípadného nevyčerpania pridelených finančných prostriedkov na vydávanie

študijnej literatúry.

**UZNESENIE: 9.5/2015-KR**

Kolégium rektora STU prerokovalo Organizačný poriadok Vydavateľstva STU

s pripomienkami. Po zapracovaní pripomienok dokument odporúča predložiť na

schválenie Akademickému senátu STU.

**INFORMÁCIE A OZNAMY:**

Rektor

* prejavil záujem o návštevu fakúlt, požiadal dekanku a dekanov o súčinnosť pri organizovaní jednotlivých stretnutí na fakultách k otázkam dlhodobého zámeru, medzinárodnej spolupráce a pod.
* požiadal dekanku a dekanov o podporu svojich študentov pri „prechode“ na nové študijné odbory v rámci komplexnej akreditácie
* v súvislosti so zahraničnou pracovnou cestou v sprievode prezidenta SR, požiadal prítomných o dodanie podkladov v prípade, že majú fakulty významnú spoluprácu s Nemeckom, resp. Berlínom
  + T: 12.10.2015
* informoval, že v rámci H2020 by sa malo budúci rok na Slovensku uskutočniť ICT Proposers day, v tejto súvislosti si budúci týždeň zástupcovia z Bruselu prídu pozrieť priestory na FIIT STU, FEI STU a VTP UK
* oboznámil prítomných aj o výsledkoch prestížneho rebríčka Times Higher Education World University Rankings, kde sa do celkového poradia najlepších univerzít sveta dostala aj STU, rebríček hodnotil päť oblastí – vzdelávanie, výskum, citačnú odozvu, spoluprácu s praxou a spoluprácu so zahraničím
* pozval prítomných na slávnostné otvorenie špecializovaného Centra pre High Resolution nanodiagnostiku, ktoré sa uskutoční dňa 12.10.2015 o 11:00 hod. na   
  R STU

Prorektor Peciar

* poďakoval za dodané podklady k záujmovým prednáškam organizovaným v spolupráci s BSK
* informoval o prebiehajúcej konferencii NIIT SK 2015, kde STU prevezme dve ceny, za prácu kancelárie KHC STU a za inovatívnu technológiu
* informoval o návrate niekoľkých študentov z českých VŠ po 1. ročníku,
  + v nadväznosti na uvedené, požiadal dekanov a o zmapovanie počtu takýchto študentov na jednotlivých fakultách a príčinu ich návratu

Prorektor Biskupič

* informoval o termínoch VR STU v roku 2016
  + 23.03.2016 a 15.06.2016
* informoval o výzve RVŠ na zaslanie nominácií na členov odborových rád APVV,
  + v tejto súvislosti požiadal dekanov o návrh nominácii do 12.10.2015
* informoval o prebiehajúcom vyhodnocovaní žiadostí o postdoktorandské pobyty

Ing. Beňo

* opätovne sa zaujímal o možnosti riešenia obdobia medzi 3.7.2015 – 18.7.2015 v rámci harmonogramu akademického roka 2015/2016
  + členovia kolégia rektora zobrali na vedomie informáciu od zástupcu študentov k voľnu doktorandov, k uvedenej téme sa opätovne vrátia pri príprave harmonogramu na ďalší AR

dekan Peterka

* informoval sa o podmienkach postavenia prorektora STU ako člena vedeckej rady fakulty (otázka interného, resp. externého člena) a požiadal vedenie o právny výklad
* zaujímal sa o model financovania zahraničných projektov, primárne H2020
  + rektor v tejto súvislosti navrhol sa touto témou zaoberať v užšom kruhu a navrhnúť riešenie prijateľné pre všetky fakulty
* pozval prítomných na slávnostné otvorenie UVP Campus Bottova, ktoré sa uskutoční dňa 04.12.2015 o 10:00 hod. v Trnave

dekan Šajbidor

* opätovne informoval o neprijateľnom stave ukončovacích prác v rámci rekonštrukcie budovy FCHPT
  + rektor upozornil na skutočnosť, že dokončenie a prevzatie prác je pre STU absolútne dôležité a preto je potrebné urobiť všetko preto, aby sa postupné preberanie diela začalo realizovať

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Október** | 08.10.2015 |  |  | 10:00, 14:00 PhD. promócie |
|  | 12.10.2015 | PAS STU | 14:00 |  |
|  | 26.10.2015 | AS STU | 14:00 |  |
|  | 28.10.2015 | VR STU | 09:00 |  |
| **November** | 04.11.2015 | KR STU | 09:00 |  |
|  | 30.11.2015 | PAS STU | 14:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

08.10.2015 08.10.2015